procesaur/Wiki.mk huggingface dataset:
Тевтонски витези

Тевтонски витези или Тевтонски витешки ред (латински: ''Ordo domus Sanctæ Mariæ Theutonicorum Ierosolimitanorum'', "Ред во германскиот дом на света Марија од Ерусалим", германски: ''Orden der Brüder vom Deutschen Haus St. Mariens in Jerusalem'' или најчесто ''Deutscher Orden'') — германски римокатолички христијански Ред формиран кон крајот на 12 век во Акра, Палестина, кој подоцна својата моќ ја пренесува на територијата на Прусија (Германија). Во средниот век биле христијански витешки ред и биле облечени во бели наметки со апликација на црн крст. Тоа денес е клирски ред сместен во Виена, Австрија.
Средновековниот ред на Тевтонците игра многу значајна улога на Блискиот Исток контролирајќи го пристанишниот град Акра. Откако христијанските сили на Блискиот Исток се поразени, Редот се преместува во Трансилванија 1211, за да и помогнат на Угарија во одбрана од Куманите. Протерани се во 1225 година, поради нивното наводно поставување под папскиот, а не под угарскиот суверенитет.
Врз основа на ''Златната була од Римини'', големиот водач на Тевтонските витези Херман вон Салца и војводата Конрад I од Масовије заедно ги нападнале Старите Пруси во 1226, за да ги покрстат во крстоносниот поход на Прусите. Тогаш витезите биле обвинети за малверзации во полската управа и образување на независната Монашка држава на Тевтонски витези. Редот ја губи својата цел кога соседна Литванија го прифаќа христијанството. Сместен во Прусија, Редот почнува походи кон своите христијански соседи, царството Полска, Големото војводство Литванија и Република Новгород, откако целосно го асимилира Ливонијскиот ред. Благодареније на своите достигнувања, Редот постигнува голема градска економија, вработува голем број на европски трговци и станува морска сила на Балтичкото Море.
Полско-Литванската војска одлучно го поразува Редот и му ја намалува воената моќ во Битката кај Гринвалд (Таненберг) 1410. Редот постои сè до 1525. со абдицирањето на големиот водач Алберт Браденбуршки тој го прифаќа Лутеранство за да на крајот стане пруски војвода. Големите водачи со големите витешки имоти се во Германија и пошироко сè до 1980. кога Наполеон I Бонапарт наредил разобразување на Редот кој го губи и својот последен световен посед. Редот продолжува да постои со седиште во Хамбург за време на Првата светска војна, и денеска функционира и работи преку добротворни организации во средна Европа.
1 Поврзано
* Тевтонски ред
Црн Вир

Црн Вир е ледничко езеро и едно од 27-те на Шар Планина.
Езерото се наоѓа веднаш под врвот Езерска Чука (2.350 m надморска висина). Долго е околу 35 m, а широко е околу 30 m.
Црн врв спаѓа во категоријата на постојани езера и во периодот преку летото не пресушува. Карктеристично за ова езеро е тоа што во текот на летото водата се загрева и е доста пријатно за капење.
1 Поврзано
* Шарпланински езера
Министер

Министер или повереник — политичар кој има важна управна улога во рамките на една национална или регионална влада на една држава. Тие се членови на кабинетот, обично под водство на монарх, генерален гувернер или претседател. Во уставните монархии суверениот или поткралот, и во полупретседателските земји, претседателот го има премиерот како главен советник.
1 Потекло
Поимот „министер“ води потекло од средноанглиски израз, кој пак влече корени од старофранцускиот збор ''ministre'', од латински: ''minister'', што значи 'слуга' . Во некои земји (како САД, Хонгконг, Филипините и Обединетото Кралство), таквото лице се нарекува секретар. Овој поим е користен и сѐ уште се користи во дипломатијата за второстепени дипломати (шефови на пратеништво). Во некои земји оваа функција се нарекува секретар.
2 Избор
Кај многу парламентарни системи на управување, особено оние со Вестминстерски модел како Обединетото Кралство, Канада и Австралија, мнистрите мораат да бидат избрани од законодавно тело. Кај претседателските системи на управа како САД и Мексико, министрите ги назначува претседателот, и не се избираат од парламентот.
3 Видови на министри
* Кабинетите имаат министри во разни земји, вид. Список на кабинети. Други кабинети се обично дадени во рамките на статии ''Политика на ..''* Список на државници, во кои се дадени списоци на министри по земја
* Конкретни министри:
** Премиер (главен министер)
** Министер за финансии
** Министер за надворешни работи
** Министер за одбрана
** Министер за внатрешни работи
** Министер за образование
** Министер за животна околина
** Министер за здравство
** Министер за правда
** Министер за култура
** Министер за земјоделство
** Министер за даночни приходи
** понекогаш ''канцелар''
4 Поврзано
* Министер на Круната
* Министерство
5 Наводи
id:Menteri#Menteri di Indonesia
Антоан Де Ламот-Кадијак

Антоан Де Ламот-Кадијак (|Antoine de Lamothe-Cadillac; роден Антоан Ломе (''fr'') - ) — француски истражувач, офицер и колонијален управник во Нова Франција. Бил основач на Детроит, Мичиген и управник на Луизијана од 1710 до 1716 г.
Ламот-Кадијак го основал Детроит во 1701.
Детроит-Виндзор

Детроит-Видндзор — меѓународна урбана зона концентрирана помеѓу американскиот град Детроит во Мичиген, САД и Виндзор во Онтарио, Канада. Таа е втора по големина метрополитанска зона во Северна Америка, веднаш по метрополитанската зона Златна Потковица-Западен Њујорк која е на исток од неа.
1 Поврзано
* Детроит
* Виндзор (Онтарио)
* Метро Детроит
А2 телевизија

А2 телевизија или само А2 — поранешна македонска телевизија која започнала со работа на 1 јули 2008 година.
Оваа телевизија успешно котираше на македонскиот медумски пазар со до затворањето на сестринската А1.
А2 телевизија успешно се ребрендираше кон крајот на 2009 година, со што се претстави ново лого и визуелен идентитет.
А2 телевизија емитувала голем број на забавни, политички и информативни емисии. Исто така емитувала и добро познати серии.
На 13 јуни 2012 и А2 згаснала, затоа што била затворена од Советот на радио дифузија (СРД) поради непочитување на програмски формат.
По затворањето на А2, вестите од проектот 19 се емитувале на порталот Либертас секој ден во 19:00 часот.
Георги Дукимов

Георги Сотиров Дукимов ( во , Серско, Егејскиот дел на Македонија — во , Пиринскиот дел на Македонија) — еден од најистакнатите припадници на македонското национално движење и маченик за македонската национална кауза во комунистичка Бугарија.
1 Животопис
Неговото семејство се населило во градот Неврокоп, каде што завршил средно училиште. Во 1947 година, тој бил осуден на осум години и шест месеци затвор за приклучување кон македонска група која се спротивставувала на комунистичкото решение на македонското прашање. Животот го поминал во градот Неврокоп и по бугарските затвори.
Тој и неговата група, позната како „Групата на Дукимов“, биле уапсени на 13 октомври 1947 г. во Неврокопско, како што објавил весникот „''Пиринско Дело''“. Иако постоеле активни групи кои му служеле на Ванчо Михајлов и агитирале на терен против македонската идеја, „Групата на Дукимов“ отворено ја поддржувала Македонија и себеси си се изјаснувале за Македонци. Ова етикетирање од страна на бугарската власт вопшто не било вистински приказ на состојбата на теренот и на активните групи кои работеле за македонските идеи и права.
Во неговата група, повеќето членови како и тој самиот имале потекло од Егејскиот дел на Македонија, па од таму тие агитирале за една засебна независна обединета Македонија во нејзините етнички граници, а со тоа не ја поддржувале идејата Пиринска Македонија да биде припоена кон Југославија, а да биде изоставен Егејскиот дел на Македонија.
Дукимов е еден од основачите на ОМО „Илинден“.
2 Спомени и мисли
Напишал спомени под називот „Една идеја един живот“.
Ќе останат неговите искажувања:
''„По убедување биди што сакаш,''''на својот бог се моли ти,''''но никогаш немој да забраваш,''''дека син на Македонија си ти.“''
„Кога кажувам дека сум Македонец, значи постојам, се останато е предавство или смрт! ... Вековните маки на македонскиот народ се коват не само во Софија, Атина и Белград, туку и во Европа. За нас бугарскиот шовинизам, којшто сака да ја заграби Македонија духовно и физички, е враг број еден!“
3 Наводи
Вејн (округ во Мичиген)

Вејн (|Wayne) е округ во американската држава Мичиген. Овој округ според статистиките во 2000 година, има 1 985 101 жител, што го прави најголем округ во Мичиген, и 13-ти округ по број на жители во САД. Окружен центар е Детроит, Мичиген, најголемиот град во Мичиген по број на жители.
Луд по тебе

Луд по тебе е американски ситком емитуван на NBC‏‎ телевизија од 23 септември 1992 до 24 мај 1999, комплетирајќи 7 сезони и 164 епизоди. Во главните улоги настапуваат Пол Рајзер (Пол Бакмен) и Хелен Хант (Џејми Стемпл Бакмен), штотуку венчана двојка која живее во Њујорк.
Серијата го следи секојдневниот живот на парот, сите нивни мали и големи проблеми и караници. Хуморот и дијалогот можат да се споредат со ''Сајнфелд'', исто серија емитувана на NBC, која на хумористичен начин го покажува животот на триесетгодишните луѓе во Њујорк.
Хелен Хант и Пол Рајзер добија по 1 милион долари за последната сезона, но гледаноста се намали. Серијата доби неколку награди, меѓу кои Златен Глобус, како и пет Еми номинации за најдобра хумористична серија. Хелен Хант доби Еми награда за најдобра глумица во хумористична серија четири пати по ред (1996 – 1999)
Насловната песна "Final Frontier" („Последна граница“) е компонирана од Рајзер и Дон Вас, а оригинално испеана од Ендру Голд.
1 Улоги
* Пол Рајзер (Пол Бакмен)
* Хелен Хант (Џејми Стемпл Бакмен)
* Ен Ремзи (Лиса Стемпл)
* Лејла Кензл (Фран Деваноу)
* Ричард Кајнд (Д-р Марк Деваноу)
* Џон Пенков (Ајра Бакмен)
* Кучето Мауи (Муреј)
* Синтија Херис (Силвија Бакмен)
* Луис Зорих (Барт Бакмен)
* Робин Бартлет (Деби Бакмен)
* Томи Хинкли (Џеј Селби)
* Картер и Медисон Гејл (Бебето Мабел)
Енхалон

Енхалон е староантички град и претходник на денешна Струга. Според некои археолошки наоди, се смета дека градот е основан од припадниците на Македонското племе Десарети.
1 Местоположба и наоди
Енхалон се наоѓал во непосредна близина на некогашната рекичка Климетица во денешна Струга.
Меѓу поважните археолошки наоди спаѓаат: една надгробна плоча со релјеф (од 4 век) и една стаклена ваза во боја (се претпоставува дека е донесена од Египет); потоа римски патен камен со кој се одбележувала должината на патот, и неколку стари гробови со украсни предмети и керамика, откриени при црквата Св. Ѓорѓија.
2 Историја на градот
Стариот историчар Полибие дава податоци за борбите меѓу долно-Македонците и Македонското племе Десарати во Охридско и тврди дека кралот Филип II Македонски го зазел Енхалон во 334 година, пред нашата ера.
Во 148 година пред нашата ера градот потпаднал под власта на Римјаните, за кои се смета дека во близина го изградиле прочуениот Кандавски пат подоцна наречен, Виа Егнациа за да го поврзат Рим, преку Драч и Солун со новоосвоените територии во Мала Азија.
Римската власт прекратила во 4 век од нашата ера. Тогаш Охридската област била приклучена кон Епир. Речиси во исто време, почнува и ширењето на христијанството во Струшко. Се претпоставува дека прв христијански мисионер во овие краишта бил антиохискиот епископ Еразмо.
Тогаш тука биле изграден повеќе цркви.
3 Економија
Во тоа време градот Енхалон извезувал во другите области на Римското Царство земјоделски и сточарски производи, а внесувал предмети за практична употреба од злато, сребро, од метал воопшто и од стакло.
4 Поврзано
* Струга
Управувач

Во треоријата на управувањето, управувач (или управувачки систем) — уред кој ја набљудува и влијае врз работата на даден динамички систем. Условите кои треба да се исполнат најчесто се дадени како излезни вредности, а тоа се извршува со прилагодување на некои влезни вредности. На пример, системот за одржување на температура се состои од моменталната температура(која е влезна вредност) топломер (кој заедно со ситемот за пуштање и запирање на ладењето/греењето делува како управувач) и посакувана температура(излезна вредност а воедно и услов кој му се задава на управувачот).
Во овој случај топломерот е управувач и ги управува активностите на грејачот. Грејачот го претставува управуваниот систем. А моменталната температура во воздухот која влезна вредност во управувачот е воедно и повратна врска. И на крај куќата е средината во која системот работи.
Примери за управувачи и управување се наоѓаат бескрајно многу во секојдневниот живот поради што доаѓа и нивната голема примена.
1 Видови на контрола
Во Теоријата на Управување постојат два видови на управување и тоа управување без повратна врска и управување со повратна врска. Влезот при повратната врска е величината што сакаме да ја контролираме односно контролираната величина се враќа повторно како влез во управувачот.
Проблемите при управувањето без повратна врска се што мора прецизно да се предвиди секое пореметување на системот бидејќи не добиваме повратна информација дали сме ја достигнале саканата величина. За разлика од него управувањето со повратна врска добива информации за состојбата на управуваната величина но речиси никогаш на прво не ја достигнува саканата величина па мора да се вршат уште неколку нагодувања што го прави ова управување многу побавно.
Многу често се употребуваат двата видови на контрола во некој процес во зависност од потребата.
2 Видови на управувачи
Модерните управувачки системи најчесто се засноваат на компјутерско засновани управувачи.
Од управувачите со повратна врска најпрост вид на управувач е управувачот со вклучување и исклучување(on/off управувач). Овој управувач добива инфомрација за посакуваната величина и доколку е под одредената вреност тој се вклучува(on) а доколку е над одредената вредност се исклучува(off).
Друг прост управувач е пропорционалниот управувач. Овие управувачи се засноваат врз грешката на управуваната величина. Доколку грешката е поголема тие вршат поголемо управување и поголеми промени врз влезната величина, доколку грешката е помала тие вршат помало управување и помали промени врз влезната величина. Грешката е дефинирана како разлика помеѓу моменталната вредност и саканата вредност. Математичката р-ка на овој тип на управувачи е:
c(t) = K<sub>c</sub> * e(t) + c<sub>s</sub>
каде што e(t) е грешката на системот, K<sub>c</sub> е засилувањето на управувачот а c<sub>s</sub> е почетната вредност на системот.
Покрај пропорционален управувач имаме и интегрален управувач и диференцијален управувач. Имаме и комбинирани управувачи кои користат неколку од овие својства. Најпознат е управувачот кој ги користи сите три својства а тоа е ПИД управувач.
Далас

Далас (|Dallas) е град во американската држава Тексас. Основан е во 1841 година. Овој град според статистиките во 2007 година, има 1 232 940 жители, то го прави трет град во Тексас, и деветти град по број на жители во САД.
1 Збратимени градови
Збратимени градови со Далас се:* Брно, Чешка
* Дижон, Франција
* Монтереј, Мексико
* Рига, Латвија
* Кардиф, Велика Британија
* Киркук, Ирак
* Саратов, Русија
* Тајпеј, Тајван
* Сендај, Јапонија
* Тијенчин, Кина
* Хајдерабад, Индија
Страбон

Страбон (|Στράβων) — старогрчки историчар, географ и филозоф. Ги напишал делата „Географија“ (el), којашто е поделена на 17 книги, и „Историски записи“.
Роден е околу 64. год.п.н.е во Амазија во Понт, Турција. Дошол во Рим во 29 година, п.н.е, но брзо го напуштил и како придружник на Елија Гала- кого во 24 година п.н.е. Август го испратил со својата војска против Арапите, тој отишол во Египет, и така пропатувал од Александрија до Фила. Се вратил во Рим околу 20 година. Починал околу 24 година. п.н.е.
Од неговите историски дела Историски белешки во четириесет и три книги се зачувани само фрагменти. Негова сочувана книга е и Географија -во седумнаесет книги. Како резултат на долгорочни проучувања ги објавува првите две книги на физичко-математичка географија. Во 3та до 10та книга е опфатена географија на Европа, од 11та до 16та. географија на Азија, а 17 во книгата географија на Африка.
Плиниј Постариот

Плиниј Постариот (|Gaius Plinius Secundus) — римски природонаучник роден околу 23 г. во Комо, Италија. Загинал на 24 август 79 година во Стабиј при ерупцијата на вулканот Везув. Напишал повеќе книги со историска содржина, а тоа - биографија на неговиот пријател Помпониј Секунд во две книги, девет книги за војните на римјаните во Германија и продолжение на историјата на Афудиј Бас во 31 книги. Покрај тоа, тој е автор на големото општонаучно енциклопедиско дело „Природознание“ (''Naturalis Historia'').
Синти

Синти (исто така ''Синта'' или ''Синте'') се ''ромски'' народ од Средна Европа . Биле традиционален народ кој често се селел, но денес само мал процент на Синтите живеат на таков начин. Во претходните времиња, тие често живееле во предградието на заедниците. Синтите од Средна Европа се тесно поврзани со групата позната како Мануче во Франција. Тие зборуваат на синтискоромски јазик различен од ромскиот јазик, под влијаније на германскиот јазик.
1 Име
Потеклото на името ''Синти'' е спорно.
Некои, вклучително и многумина Синти, веруваат дека потекнува од ''Синди'', името на народот Синд (регион во Пакистан), засновано врз индикации дека ромските народи потекнувале во индискиот потконтинент. Покрај документираната лингвистичка поврзаност помеѓу ромскиот јазик и санскритскиот, неодамнешната студија на естонски и индиски истражувачи открила генетски сличности меѓу европските Роми и Индијците во нивниот примерок.
Други, вклучително и научникот Јарон Матрас, тврдат дека „Синти“ е подоцнежен термин само во употреба на Синтите од 18 век и веројатно е од европско потекло.
Тит Ливиј

Тит Ливиј (лат. „Titus Livius“) бил римски историчар, роден во Падова (''Patavium'') околу 59 година п.н.е., а умира во 17 г.н.е. Напишал 142 книги од кои се зачувани 35. Тоа се книгите од 1-10 и од 21-45.
Соционика

Соционика е правец во психологијата кој главно се развил во земјите на поранешниот СССР. Основач на дисциплината е литванскиот психолог Аушра Аугустинавичјуте. Социониката има за цел да докаже дека психолошкото соодветство помеѓу луѓето зо значајна мера зависи од нивниот психолошки тип, и предлага типов модел (т.н. Модел А), кој претставува, од една страна, модел на силни и слаби функции на типот, а од друга, опис на односот на даден тип со други типови. Социониката користи изменета верзија на типологијата на Карл Густав Јунг. Понекогаш социологијата се смешува со другата позната постјунговска типологија - типологијата на Маерс и Бригс (''Myers and Briggs Typology, MBTI''), која е основана на поинакви теоретски принципи.
1 Поврзано
* Тип на личност
* Карл Густав Јунг
* Психологија
* Типологија
* Модел А
* Аушра Аугустинавичјуте
Негидалски јазик

Негидалски јазик — тунгуски јазик зборуван во источна Русија сè до реката Амур. Јазикот е поделен на два дијалекта и тоа: горен дијалект и долен дијалект. Негидалскиот јазик е јазик што е скоро до исчезнување, го зборуваат околу 175 луѓе.
1 Поврзано
* Тунгуски јазици
* Список на јазици во Русија
* Русија
Орочонски јазик

Орочонски јазик — тунгуски јазик што се зборува во НР Кина. Јазикот се зборува во областа Внатрешна Монголија од околу 1.200 припадници на народот Орочони. Има два дијалекта и тоа ганкујски дијалект и хејлунгѓански дијалект. Ганкуискиот е стандардниот орочонски јазик.
1 Поврзано
* Тунгуски јазици
* Внатрешна Монголија
* Кина
Диодор Сицилиски

Диодор Сицилиски (грчки: Διόδωρος Σικελιώτης) бил историчар, којшто живеел во првиот век пред новата ера. Значаен извор за историјата на античка Македонија.
1 Животопис
Според неговата автобиографија, роден бил во Агира на островот Сицилија.
Во своите млади години патувал низ Европа, Мала Азија и Африка. Потоа живеел подолго време во Рим, а периодот 60-65 п.н.е. го поминал во Александрија.
2 Дела
Универзалната историја на Диодор, која тој ја нарекол „Историска библиотека“ (''Bibliotheca historica''), се состои од 40 книги, од кои книгите од 1-5 и од 11-20 се целосно зачувани, поделени во три поглавја. Од останатите книги зачувани се само фрагменти.
Првите шест книги ја обработуваат митската историја на нехеленските и хеленските племиња сè до уништувањето на Троја, обработуваат пред сè географски теми и ја опишуваат историјата и културата на:
* Книга 1, Стар Египет;
* Книга 2, Месопотамија, Индија, Скитија и Арабија;
* Книга 3, Северна Африка;
* Книга 4-6, Грција и Европа.
Во следното поглавје, книга 7-17, е опишана историјата на светот од Тројанската војна па сè до смртта на Александар Македонски.
Диодор дава важни податоци за генеологијата на македонските кралеви, за походот на Ситалк во Македонија, за кралот Филип II, а особено за Александар Македонски и за периодот на дијадосите по неговата смрт сè до 302 п.н.е.
Во третото поглавје, книга 18-40, се опфатена историските настани од времето на распадот на Македонската Империја па сè до 60 п.н.е. или почетокот на Галската војна на Јулиј Цезар.
Диодор го одбрал името "Bibliotheca" бидејќи тој направил збирен преглед од повеќе извори. Идентификувани автори од чии дела црпел информации се: Хекат од Абдера, Ктесиј од Книд, Ефор, Теопомп, Хиеронимиј од Кардиа, Дури од Самос, Дијлус, Филист, Тимиј, Полибиј и Посидониј.
Клавдиј Птоломеј

Клавдиј Птоломеј (латински: ''Claudius Ptolemaeus'', грчки: Κλαύδιος Πτολεμαῖος) бил познат римски историчар, географ и астроном, којшто живеел во Александрија.
1 Име и потекло
Се претпоставува дека бил припадник на грчката заедница во Египет, но, исто така, постојат податоци кои укажуваат дека е можно да бил хеленизиран Египќанин.
2 Значење и влијание
Птоломеј е тема на истоимената песна на македонскиот поет Анте Поповски од 1984 година.
Мастило

Составот на мастилото за печатење мора да се адаптира на дадената техника на печатење со цел да се добие бараниот квалитет.
Кои се главните одлики кои едно мастило мора да ги поседува?
-мастилото мора да обојува
-мастилото мора да биде во течна форма за да може да се пренесе од единицата за мастило до делот за печатење и потоа на подлогата
-мастилото мора многу брзо да се суши на површината за печатење
-мастилото мора трајно да се врзе за хартијата
Други дополнителни компоненти кои треба да ги има во составот на мастилата:
-обојувачи (пигменти)
-лак
-помошни адитиви
Обојувачи - пигменти
Обојувачи-пигменти се оние компоненти на мастилото кои имаат улога на агенси за боење.
Кај современите мастила, обојувачите по правило се состојат од синтетички произведени пигменти.
Лак
Лакот се додава за да му даде на мастилото три особини:
-да биде течно
-да се суши брзо по нанесување на подлогата за печатење
-да се врзе трајно за подлогата
Помошни адитиви
Најважните помошни адитиви се восоците кои го чинат мастилото посјајно по сушењето.
Видови на мастила:
1.- Термохроматски мастила
2.- Реактивни мастила
3.- Фотохроматски мастила
4.- УВ реактивни мастила
5.- Видливи флуросцентни мастила
6.- Оптичко варијабилни мастила
7.- Метамерички мастила
Евенкиски јазик

Евенкискиот или тунгуски јазик — најголемиот јазик на северната подгрупа на тунгуските јазици, во која се и евенски јазик и негидалски јазик. Јазикот се зборува од Евенките во Русија, Монголија и НР Кина од околу 29 000 луѓе. Солонскиот јазик е дијалект на евенкискиот јазик.
1 Писмо
А а, Б б, В в, Г г, Д д, Е е, Ё ё, Ж ж
З з, И и, Й й, К к, Л л, М м, Н н
О о, П п, Р р, С с, Т т, У у, Ф ф, Х х
Ц ц, Ч ч, Ш ш, Щ щ, Ъ ъ, Ы ы, Ь ь, Э э
Ю ю, Я я
2 Поврзано
* Тунгуски јазици
* Список на јазици во Русија
* Евенки
Нанајски јазик

Нанајски јазик — јазик што го зборуваат Нанајците во Сибир и помала бројка на луѓе во НР Кина каде што е познат и како ''Хеже''. Јазикот го зборуваат околу 5.772 луѓе. Јазикот спаѓа во групата на тунгуски јазици.
1 Писмо
Нанајската азбука:
А а, Б б, В в, Г г, Д д, Е е, Ё ё, Ж ж
З з, И и, Й й, К к, Л л, М м, Н н, О о
П п, Р р, С с, Т т, У у, Ф ф, Х х, Ц ц
Ч ч, Ш ш, Щ щ, Ъ ъ, Ы ы, Ь ь, Э э, Ю ю
Я я
2 Поврзано
* Тунгуски јазици
* Список на јазици во Русија
* Русија
Даунтаун Детроит

Даунтаун (|Downtown) е дистрикт во Детроит, Мичиген. Овој дистрикт е главниот дистрикт за бизнис во градот. Тука се наоѓаат повеќето од облакодери во Детроит, како ренесанса Центар и Комерика Тауер. Даунтаун има 6 500 жители и околу 80 500 работат тука. Детроит Лајонс, Детроит Ред Вингс, и Детроит Тајгерс играат тука.
Даунтаун содржи многу историски архитектура и повеќето од истакнати облакодери во Детроит, вклучувајќи го и ренесанса Центар, Пенобскот Зграда, Комерика Товер, и Гардијан Зграда. Стари цркви, театри, и бизниски згради ја поврзуваат Даунтаун Детроит. Дистриктот има голем број на паркови вклучувајќи ги и оние поврзани преку Детроит Меѓународна Риверфронт.
1 Преглед
Во последните години, Даунтаун Детроит има добиено раст и развој. Од 2000 година, голем број на големи градежни проекти се завршени вклучувајќи ги новите Штабот на Компувер во Кампус Маршус Парк и две нови стадиони: Комерика Парк и Форд Филд. Џенерал Моторс преселиле глвениот штаб во Центарот „Ренесанс“. Од висок профил настани како во 2005 година MLB All-Star Game, Супер Боул XL, и во 2006 година Светот Серија се случија во центарот на градот, генерирање на приходи за локалните бизниси и поттикнување на повеќе раст.
Теанин

Теанин е аминокиселина која вообичаено се наоѓа во чајот. Теанинот е поврзан со глутаминот и може да ги мине бариерите на крвта во мозокот. Бидејќи може да навлезе во мозокот, теанинот има психоактивни особини.
Забележано е дека теанинот ги намалува умствениот и физичкиот стрес, може да создаде чувство на опуштеност и го подобрува спознавањето и расположението кога се зема во комбинација со кофеин.
Се шпекулира дека теанинот ги создава овие ефекти со зголемување на продукцијата на гама-аминобутирска киселина (ГАБА). Теанинот го зголемува нивото во мозокот на серотонин, допамин, ГАБА и има микромоларен афинитет за АМПА рецепторот, рецепторот за Каинат и НМДА. Исто така, забележано е дека теанинот го зголемува производството на алфа-бранови во мозокот.
Студиите на лабораториски глувци покажале дека и екстремно големи дози на теанин немаат штетни ефекти., дури во една студија се покажало дека теанинот делува заштитно на нервите.
Л-теанинот може да го помогне имуниот одговор на инфекции со зголемување на капацитетот на гама-делта Т-клетките. Во една студија од 2003. биле споредени групи од пијачи на чај и кафе, секој испитаник пиел по 600мл чај или кафе во текот на 4 недели. Забележано е дека во крвта на оние кои пиеле чај продукцијата на анти-бактериски белковини била и до пет пати поголема од оние кои пиеле кафе.
Лариса Латинина

Лариса Семјоновна Латинина (руски:Лари́са Семёновна Латы́нина) (27 декември 1934 во Херсон) е поранешна советска гимнастичарка која во својата кариера освоила 18 медали на Олимписките игри (9 златни, 5 сребрени и 4 бронзени). Лариса исто така се закитила и со наградите Заслужен мајстор во спорт на СССР во 1956 и Заслужен тренер во спорт на СССР во 1972 година.
1 Олимписки игри
Сите рекордни 18 медали Лариса ги освоила на само 3 Олимпијади: 1956, 1960 и 1964.
1.1 Летни олимписки игри - 1956 во Мелбурн
На Летните олимписки игри - 1956 одржани во Мелбурн, Лариса имала конкуренција во унгарската гимнастичарка Агнеш Келети. Но, Лариса ја победила својата 13 години постара противничка и го освоила златниот медал во комбинација поединечно, а потоа со тимот на Советскиот Сојуз и комбинација тимски. На овие игри Лариса освоила уште 2 злата во прескок и на партер, а освоила и сребро во двовисински разбој и бронза во тимска конкуренција на преносни помагала. Со 6 медали (4 златни, 1 сребрен и 1 бронзен) Лариса Латинина била најуспешна спортистка на игрите во Мелбурн.
1.2 Летни олимписки игри - 1960 во Рим
Во Рим, продолжила доминацијата на Лариса. На овие Олимписки игри, Лриса ги одбранила Олимписките титули во поединечна и тимска комбинација, а освоила и злато на партер. Лариса се закитила и со 2 сребра во двовисински разбој и греда и со една бронза во прескок. Лариса на игрите освоила 6 медали (3 златни, 2 сребрени и 1 бронзен).
1.3 Летни олимписки игри - 1964 во Токио
Успесите на Лариса продолжиле и во Токио. На Летните олимписки игри - 1964, нејзини последни, Лариса како и на претходните 2 Олимпијади освоила 6 медали, но овој пат со само 2 златни одличја. Таа третпат по ред победила во комбинација во тимска конкуренција и на партер, сребро освоила во комбинација поединечни и прескок, а бронза во двовисински разбој и на греда.
2 По славната кариера
Лариса се пензионирала по светското првенство во гимнастика во 1966 година по што станала тренер.
Денес Лариса живее во Јапонија.
Удегејски јазик

Удегејскиот јазикот е тунгуски јазик. Јазикот содржи поголем број на позајмени зборови од јазиците што се блиски на него, како на пример:
* [banixe] (благодарам), од нанајски јазик
* [] (работа), од нанајски јазик
* [] (книга) од нанајски јазик
Јазикот го зборуваат околу 100 луѓе во Русија.
1 Писмо
Удегејска азбука (1931 — 1937):
A a, Ā ā, B в, Є є, D d, Ӡ ӡ, E e, Ē ē
Æ æ, F f, G g, H h, I i, Ī ī, J j, K k
L l, M m, N n, Ņ ņ, Ŋ ŋ, O o, Ō ō, Ө ө
P p, R r, S s, T t, U u, Ū ū, W w, X x
Y y, Z z, ’
2 Поврзано
* Тунгуски јазици
* Список на јазици во Русија
* Русија
Тасос

Тасос или Тасо (|Θάσος) — остров, округ и општина во Егејска Македонија, близу до брегот на Западна Тракија и низината на реката Места. Најголемо населено место е Тасос (грч. ''(Λιμένας) Θάσου'', ''Лименас Тасу''). Денес е населен со грчко население, за разлика од претходниот мешан етнички состав. Сето македонско население е прогонето во Балканските војни.
1 Општо
Највисоката точка на Тасос е планината Ипсарио, со 1.206 м. Главните земјоделски производи на островот се мед и маслиново масло, како и вино, а застапени се и одгледувањето на овци и кози, како и рибарството. Во другите гранки спаѓаат дрвосечачката индустрија и туризмот. Рударската индустрија вклучува олово, цинк и мермер, особено во областа Панагија каде што една од планините близу Тракиското Море има голем каменолом. На југот на островот пак, постоел каменолом во античките времиња. Најважната гранка од сите, сепак, е туризмот. Тасос има неколку училишта, лицеј, гиманизија, црква и плоштад.
2 Општина Тасос
Ова се општинските оддели и населените места во општината:
:* Општински оддел Тасос
::* град Тасос (Λιμένας Θάσου, Лименас Тасу)
::* село Глифада (Γλυφάδα)
::* село Макријамос (Μακρυάμμος)
:* Општински оддел Теологос
::* село Теологос (Θεολόγος)
::* село Алики (Αλυκή)
::* село Астрида (Αστρίδα)
::* село Тимонија (Θυμωνιά)
::* остров Кинира (Κοίνυρα)
::* село Кинира (Κοίνυρα)
::* манастир „Св. Архангел Михаил“ (Μονή Αρχαγγέλου)
::* село Палеохори (Παλαιοχώρι)
::* село Потос (Ποτός)
:* Општински оддел Калирахи
::* село Калирахи (Καλλιράχη)
::* село Калирахиски Пристан (Σκάλα Καλλιράχης, Скала Калирахис)
:* Општински оддел Лименарија
::* село Лименарија (Λιμενάρια)
::* село Кастро (Κάστρο)
:* Општински оддел Мариес
::* село Мариес (Μαριές)
::* село Мариески Пристан (Σκάλα Μαριών, Скала Марион)
:* Општински оддел Панагија
::* село Панагија (Παναγία)
::* село Хриси Амудија (Χρυσή Αμμουδιά)
:* Општински оддел Потамија
::* село Потамија (Ποταμιά)
::* село Левки (Λεύκη)
:* Општински оддел Колиби
::* село Колиби (Πρίνος/Καλύβες, Принос/Каливес)
::* село Големо Казавид (Μεγάλος Πρίνος, Мегалос Принос)
::* село Големоказавидски Пристан (Όρμος Πρίνου, Ормос Прину)
::* село Мало Казавид (Μικρός Πρίνος, Микрос Принос)
::* манастир „Свети Пантелејмон“ (Μονή Αγίου Παντελεήμονος)
:* Општински оддел Булгаро
::* село Булгаро (Ραχώνι, Рахони)
::* село Агиос Георгиос (Άγιος Γεώργιος)
::* село Булгарски Пристан (Σκάλα Ραχωνίου, Скала Рахониу)
:* Општински оддел Сотирас
::* село Сотирски Пристан (Σκάλα Σωτήρος, Скала Сотирос)
::* село Сотирас (Σωτήρας)
3 Поврзано
* Државен пат 69 (ЕО69) — пат околу целиот остров
Детроит Театар Дистрикт

Детроит Театар Дистрикт (|Detroit Theatre District) е дистрикт во Детроит, Мичиген. Овој театар дистрикт има многу театари, што го прави најголем театар дистрикт во САД после Бродвеј во Њујорк. Повеќето од овие театари се над Вудвард Авену, помеѓу Даунтаун Детроит и Нов Центар.
1 Театари
Име, Слика, Основан, Простор, Организација
Фокс Театар, 1928, 5,045, Олимпија Ентертејнмент
Детроит Мазоник Темпел Театар, 1922, 4,404, Олимпија Ентертејнмент
Детроит Опера Хаус, 1922, 2,700, Недерландер
Филмор Детроит, 1925, 2,200, Лајв Нејшон
Фишер Театар, 1922, 2,089, Недерландер
Оркестра Хал, 1919, 2,014, Детроит Симфони Оркестра
Мотор Сити Касино Театар, 2007, 1,800, Олимпија Ентертејнмент
Редфорд Театар, 1928, 1,571, Мотор Сити Театар Орган Сосиети
Риверфронт Театари, 1978, 1,250
Бонстел Театар, 1903, 1,173, Вејн Стејт Универзитет
Детроит Филм Театар, 1927, 1,150, Детроит Институт за уметности
2 Поврзано
* Список на населби во Детроит
Улчиски јазик

Улчиски јазик — тунгуски јазик што се зборува во Сибир, Русија. Бројката на луѓе што го зборуваат е непозната и јазикот користи кирилична азбука.
1 Пишување
Улчиска азбука:
А а, (ā), Б б, В в, Г г, Д д, Д’ д’, Е е
(ē), Ё ё, (ё̄), Ж ж, З з, И и, (ӣ), Й й
К к, Л л, М м, Н н, Н’ н’, Ӈ ӈ, О о, (ō)
П п, Р р, С с, Т т, У у, (ӯ), Ф ф, Х х
Ц ц, Ч ч, Ш ш, Щ щ, ъ, Ы ы, ь, Э э
(э̄), Ю ю, (ю̄), Я я, (я̄)
2 Поврзано
* Тунгуски јазици
* Список на јазици во Русија
* Русија
Анти-блог за Филип Петровски

''Анти-блог за Филип Петровски'' е книга од Филип Петровски, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Ова е третата книга на докторот по политички науки, Филип Петровски, во која се претставува со низа текстови на тема политика, првобитно објавени на интернет, но и во дневните весници.
''„На читателите не можеш да им го униформираш мислењето и секој таков напор е однапред осуден на неуспех, а е сосема далечен на моето резонирање.“'' - вели Петровски
Археолошки дневник

''Археолошки дневник'' е книга од македонската блогерка Arwena, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинско име на авторот е Василка Димитровска, дипломиран археолог. Во својата книга таа го оживува мртвиот свет на археологијата, давајќи прикази на пештерните цркви, Скопското Кале, Цоцев Камен, менхири, трилити, кромлеси и др.
''„Почвата под нас може да ни даде многу информации. Затоа драги мои блогери, и попатни минувачи низ овој блог... треба да бидеме внимателни, зошто ние всушност постојано газиме врз нашите археолошки докази.“'' - вели Димитровска.
1 Наводи
* - блог од кој се вклучени постовите во книгата
Мртвите херои на нашата иднина

''Мртвите херои на нашата иднина'' е книга од македонскиот блогер Струмјан, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинско име на авторот е Илија Илиев, роден 1970 година, познат македонски хуморист, кој објавувал во Остен и Хихирику. Книгата содржи куси карикатурни описи со исклучително саркастичен карактер.
''„Кога се појавија првите текстови од серијалот, не бев сигурен дека авторот ќе ја истера докрај оваа замисла. На моја среќа не бев во право“'' - вели Сашо Мацановски Трендо во својот осврт кон книгата. Иван Карадак додава: ''„Да се нафати некој денес да напише книга, особено овде, кај нас во Македонија, покрај неопходниот талент мора да поседува уште еден квалитет: да биде бескрајно наивен, храбар или луд...“''
1 Наводи
* - блог од кој се вклучени постовите во книгата
Сода-вода

Сода-вода, позната и како газирана вода или кисела вода, е вид на минерална вода која настанува од обична вода , во која е растворен гасот јаглерод диоксид . Притоа се создава реверзибилна реакција, односно динамичка рамнотежа, во која дел од молекулите на гасот и водата реагираат и формираат јаглеродна киселина , а дел од молекулите од гасот остануваат во водата во форма на меурчиња. Оттаму и киселиот вкус на газираната вода.
Поради својата освежителна трпкост (од меурчињата) и киселост, сода-водата е основна состојка на многу безалкохолни пијалаци.
Сода-вода, евентуално и со други минерални примеси, се наоѓа и во природата. Во Македонија најпознат извор е Меџитлија, близу до Битола. Изворите на сода-вода во природата може да бидат опасни за луѓето бидејќи околу нив е многу голема концентрацијата на јаглерод диоксид и други отровни гасови.
1 Наводи
it:Acqua di Seltz
ru:Зельтерская вода
Авгански дневници

''Авгански дневници'' е книга од Ана Пејчинова, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Авторката Ана Пејчинова е родена 1973 година во Скопје. Работела во Авганистан во мисиите на ООН и УСАИД и оттаму произлегуваат записите за Авганистан, сместени меѓу кориците на книгата, а кои првобитно се објавени на блог.
''„Кога првпат ги видов одблиску пустините на Авганистан, ми ги зедоа очите. Непрегледни, цврсти... празни. Толку празни, што нивната празнина биеше во очи помоќно од секакво присуство“'' - вели Пејчинова.
1 Наводи
* - блог од кој се вклучени постовите во книгата
Минерална вода

Минерална вода или кисела вода — вода која содржи минерали или други растворени супстанци кои го менуваат нејзиниот вкус или ѝ даваат терапевтска вредност. Најчести супстанци кои се среќаваат во минералните води се разни соли, сулфурни соединенија и разни гасови. Минералните води честопати содржат гасни меурчиња. Може да се произведуваат или да настануваат по природен пат.
Традиционално, минералните води се пиеле на изворот, и таквите места се сметале за бањи, лекувалишта или лековити извори. Честопати околу ваквите води настанувале туристички центри, дури и од стариот век.
Денес вообичаено е минералните води да се флашираат и да се дистрибуираат во малопродажба. Во светот постојат преку 3000 марки на минерални води во малопродажба.
1 Во Македонија
Во Македонија има повеќе минерални бањи: Косоврасти во Дебарско, Катланово во Скопско, Негорски бањи во Гевгелиско и др., како и извори на минерална вода: Меџитлија, Лешок и други.
Скопската населба Кисела Вода и истоимената општина е познат пример за место наречено по ваквата вода што течела во него.
2 Поврзано
* Сода-вода
Минхенски масакр

Минхенскиот масакар се случил на 5 септември 1972 во Минхен, за време на одржувањето на 20. Летни олимписки игри. Група од 8 Палестинци поврзани со терористичкото движење Црниот септември влегла во Олимпиското село, при што киднапирале 11 израелски спортисти. Во текот на 18-часовната заложничка драма, во неуспешниот обид на германската полиција да ги ослободи заложниците, биле убиени сите заложници и петмина од грабнувачите. Од останатите грабнувачи, уште двајца биле убиени подоцна, веројатно од Мосад, а единствениот преживеан се верува дека е Џамал Ал-Гашеи кој и денес живее скриен на непозната локација. По овој настан, целата израелска олимписка делегација ги напуштила игрите.
Во знак на одмазда, на 10 септември Израел ги нападна Либан и Сирија, предизвикувајќи голем број жртви меѓу цивилите.
Внатрешна Монголија

Внатрешна Монголија (, |Өвөр Монгол; |内蒙古, ), служб. Автономен регион Внатрешна Монголија е регион во рамките на НР Кина. Иако поголем процент на населението се кинези, во регионот има два службени јазика: кинескиот и монголскиот.
1 Демографија
Народи во Внатрешна Монголија
Народ, Население, Застапеност
Кинези, 18.465.586, 79,17%
Mонголци, 3.995.349, 17,13%
Mанџурци, 499.911, 2,14%
Хуејци, 209.850, 0,900%
Даури, 77.188, 0,331%
Евенки, 26.201, 0,112%
Корејци, 21.859, 0,094%
Руси, 5.020, 0.022%
2 Поврзано
* Надворешна Монголија
* Географија на Монголија
* Историја на Монголија
Иван Петрович Павлов

Иван Петрович Павлов ( - ) — руски научник и физиолог познат по неговите експерименти со кучиња. Со својата теорија за условните рефлекси и со други трудови од областа на вишата нервна дејност ги удрил темелите на материјалистичкото толкување на највисоките функции на кората на големиот мозок. Во 1904 ја добил Нобеловата награда за медицина и за физиологија за научно истражување однесувајќи се на системот за варење.
1 Неговото познато иследување
Павлов им ја презентирал храната на кучињата во исто време заѕвонувајќи со ѕвоно. Откако ќе ја повторел оваа постапка неколкупати, кучето со антиципирање почнувало да лачи плунка уште на звукот од ѕвончето, без оглед дали храната му била донесена или не. Павлов заклучил дека сите стекнати навики, дури и повисоките ментални активности на човекот, зависат од условните рефлекси.
2 Павлов како тема во уметноста
* „Разговор меѓу Павлов и Шагал“ - песна на македонскиот поет Анте Поповски.
Лимета

Лимета — име на неколку различни агрумни овошја од семејството цитруси, кои се начелно округли, зелени по боја, 3-6 см во пречник, содржат кисела внатрешност и потенка кора. Слични се на лимонот, освен по бојата и донекаде во вкусот. Често се користат како додаток во храна и пијалаци.
1 Видови
Најчестиот вид на лимета се големите, зелени персиски лимети (''Citrus × latifolia'') и нешто пожолтите мексикански лимети (''Citrus aurantifolia'')..
Меѓу другите видови се и
* мандаринска лимета (''Citrus limonia'')
* кафирска лимета (''Citrus hystrix'')
* разни австралиски лимети
* слатка лимета (''Citrus limetta'')
* палестинска слатка лимета (''Citrus limettioides'') и
* мисковна лимета (''X Citrofortunella mitis'').
2 Примена
2.1 Пијалаци
Сокот од лиметата се користи во пијалаци како лиметада (за разлика од лимонада). Исто така, лиметата се додава во многу коктели со алкохолни пијалаци, на пример: џин-тоник, маргарита, мохито, кајпириња и куба либре. Исто така, многу пијалаци се украсуваат со кришка или кора од лимета. И пивото, особено во Мексико, се служи со резанка од лимета задената во грлото од шишето. И други неалкохолни пијалаци се прават со извесно количество лимета.
2.2 Готвење
При готвењето, лиметата се користи и поради киселоста на сокот и поради растителната арома. Се става во некои видови десерти, потоа во многу јадења од мексиканската и тајландската кујна. Сушените лимети се употребуваат како зачин во персиската кујна. Лиметата е исто така основна состојка во тамилската кујна.
2.3 Други примени
Со цел да се спречи скорбутот во текот на XIX век, Британските морнари добивале дневно следување на цитрусни овошја, лимети или некои други. Подоцна се открило дека болеста се добива од недостиг на витамин Ц и дека лиметата содржи големи количини на тој витамин.
Екстрактите од лимета и етерични масла се користат и во производството на парфем, производи за чистење и ароматерапија.
3 Производство
Според податоци на Агенцијата на ОН за храна ФАО од 2005 година, Мексико произведува скоро 12% од вкупното произведено количество на лимети во светот, а потоа следат Индија, Аргентина, Иран и Бразил.
4 Галерија
5 Поврзано
* Лиметна боја
* Лимон
* Бергамот
Список на населби во Детроит

Ова е список на познати населби во Детроит, Мичиген.
1 Даунтаун
* Бриктаун
* Вашингтон Булевард Хисторик Дистрикт
* Гранд Циркус Парк
* Гриктаун Хисторик Дистрикт
* Даунтаун Детроит
* Детроит Театар Дистрикт
2 Мидтаун
* Бруш Парк
* Вудбриџ Хисторик Дистрикт
* Исток Фери Авену Хисторик Дистрикт
* Кас Коридор
* Културен Центар Хисторик Дистрикт
* Мидтаун
3 Нов Центар
* Арден Парк-Исток Бостон
* Бостон-Едисон
* Вирџинија Парк Хисторик Дистрикт
* Нов Центар
4 Север
* Брајтмур
* Калдијан Таун
* Палмер Вудс Хисторик Дистрикт
5 Исток
* Ајландвју
* Запад Село Хисторик Дистрикт
* Индијан Село Хисторик Дистрикт
* Исток Инглиш Село
* Источен Маркет Хисторик Дистрикт
* Лафајет Парк
* Полтаун
* Црн Ботам/Рај Долина
6 Запад
* Багли
* Ворендел
* Паркланд
* Роздел Парк
* Стар Редфорд
7 Југозапад
* Делреј
* Корктаун Хисторик Дистрикт
* Мексикантаун
* Северно Корктаун
* Спрингвелс Село Хисторик Дистрикт
* Запад Вернор-Џункшон Хисторик Дистрикт
Триглав осигурување

Триглав осигурување АД Скопје (порано Вардар Осигурување) — македонско акционерско друштво за осигурување со седиште во Скопје. Основано е во 1968 година како дел од Зоил Дунав Београд. Своето осамостојување друштвото го добива во 1994 година, со трансформација и регистрација во
акционерско Друштво со решение бр.09-5278/1, добиено од страна на Министерството за финансии на Република Македонија. На 15 ноември 2007 година доаѓа до промена на сопственичката структура на А.Д за осигурување Вардар - Скопје, со блок трансакција на македонската берза, каде што, Заваровалница Триглав д.д, откупува 70,36% од акционерскиот капитал и станува сопственик на мнозинскиот дел од акциите. Името на друштвото е усновано на 20 септември 2011 година.
1 Историја
Вардар Осигурување е основана во 1968 година како мала единица на ЗОИЛ Југославија и ЗОИЛ Белград, за да веднаш потоа работната единица во Македонија се зголеми и прошири во Филијала со статутс на правно лице на новоформираниот ЗОИЛ Дунав Белград .
Со осамостојувањето на Македонија како суверена држава, во 1993 година главната филијала ВАРДАР Скопје се регистрира како Мешовито акционерско друштво за осигурување Вардар Скопје. Меѓутоа, со стапување во сила на Законот за осигурување на имоти и лица на Република Македонија во 1994 година се изврши нова регистрација и од тогаш нашето друштво гласи под називот А.Д за осигурување Вардар Скопје.
На 20 септември 2011 година, Triglav најавил дека компанија настана промена на името на Друштвото и ребрендирање од АД за осигурување ВАРДАР Скопје во Триглав осигурување АД Скопје.
На 31 декември 2016 година, квалификуваното учество во Триглав осигурување АД Скопје припаѓа на Триглав Инт. Холдинска Дружба д.д. Љубљана (73,38%). Крајно матично велепоседничко друштво е Заваровалница Триглав д.д.
2 Капацитет
Компанијата ина 19 филијали и експозитури, распространети на територијата на Република Македонија.
Дејноста на А.Д. Вардар се состои во обезбедување на најдобри, најефикасни решенија за неговите клиенти. Вкупниот број на вработените е 150 лица со одлична кадровска структура: правници, економисти, инженери, техничари, агрономи и други високо образовани лица за обавување на осигурителната дејност.
Од Ноември 2007, компанијата е Членка на Групацијата Триглав од Словенија, најголемата и најбрзо растечка компанија во Југоисточна Европа, со полисирана премија од околу 1 милијарда евра.
Знаме на Монголија

Знамето на Монголија било усвоено на 12 февруари 1992. Денешното знаме е слично со знамето од 1949, а разликата е во тоа што отстранета е петокраката. Знамето е составено од три еднакви вертикални полиња, во црвена, сина и црвена боја. На левото црвено поле има Сојомбо симбол- односно наредени геометриски фигури што претставуваат оган, месечина, земја, вода и знакот јин-јанг.
1 Историски знамиња
Пред 1992, знамето на Монголска Народна Република имало жолта ѕвезда над Сојомбо симболот, симболизирајќи го социјализмот. Исто така, синото поле било посветло.
2 Поврзано
* Грб на Монголија
* Химна на Монголија
* Монголија
Монголци

Монголци (монголски: mn ''Mongɣul''; кирилица: Монгол) — монголски народ што живеат во Монголија, НР Кина (Внатрешна Монголија), Русија и Киргистан. Монголците зборуваат на монголски јазик, службениот јазик на Монголија.
1 Дефиниција
Монголскиот народ, грубо може да се подели на две подгрупи: источни и западни Монголци. Во поширока смисла, со поимот ''монголски народ'' се означува секое население што зборува еден од монголските јазици.
Името ''Монголци'' за првпат се појавило во 8 век во записите на Кинезите. На почетокот со тој поим се означувало мало и незначително племе што живеело во регионот околу реката Онон. Во 13 век, со терминот почнало да се означува поголема група на монголски и туркиски племиња обединети и управувани од Џингис Хан.
Точното потекло на монголските јазици не е познато.
2 Распространетост
Денес, Монголците живеат во Монголија, Кина, Внатрешна Монголија, Русија и неколку останати азиски земји.
Називот на населението и на племињата се различни во зависност од земјите. Тумати, Чахари, Ордоси, Баргути, Бурјати, Дорбеди, Торгуди, Дариганганци, Уземчинци, Бајиди, Хотонци, Мјангадци, Захчинци, Дархади и Ојрати се сите називи за монголски племиња.
2.1 Монголија
Населението на Монголија се состои од 92,6 % монголци, поточно 2,7 милиони луѓе. Помеѓу нив, Халха, Уријанхај и Бурјатите се бројат како источни Монголци. Ојратите се вбројуваат во западни Монголци.
2.2 Кина
Кинескиот попис од 2000 година покажа дека во НР Кина живеат 5,8 милиони Монголци. Најмногу од нов живеат во Внатрешна Монголија, потоа во покраината Љаонинг. Мали монголски заедници можат да се пронајдат и во покраините што се граничат со овие две.
2.3 Русија
Во Русија, Бурјатите се сметаат за дел на Монголците. Западните Монголци како што се Ојратите живеат во Калмикија и сочинуваат 53.3 % од населението.. Алтајскиот народ се етнички Монголци, но зборуваат туркиски јазик. Тие бројат милион луѓе.
3 Поврзано
* Монголија
* Историја на Монголија
* Халха